**לסביות, הומואים, טרנסג'נדרים וביסקסואלים (להט"ב) בפולין** מתמודדים עם אתגרים משפטיים שתושבים הטרוסקסואלים וסיסג'נדרים אינם חווים. פעילות הומוסקסואלית של גברים ונשים חוקית במדינה מאז 1932, אם כי זוגות חד-מיניים ומשקי בית בראשות זוגות חד־מיניים אינם זכאים לאותה הכרה משפטית העומדת לרשות זוגות נשואים הטרוסקסואלים. על פי דו"ח של הארגון האירופי, "ILGA-Europe" לשנת 2021, מצב זכויות הלהט"ב בפולין הוא הגרוע ביותר מבין כל 27 מדינות האיחוד האירופי.

פעילות הומוסקסואלית של גברים ונשים הפכה לחוקית בפולין מאז 1932, אז הנהיגה המדינה גיל הסכמה שווה להומוסקסואלים ולהטרוסקסואלים - 15 שנים. פולין מעניקה לחברי קהילת הלהט"ב זכויות שוות כגון להטרוסקסואלים בנושאים מסוימים בהם: גברים הומוסקסואלים וביסקסואלים רשאים לתרום דם, לסביות הומואים וביסקסואלים מוצהרים רשאים לשרת בגלוי בצבא וטרנסג'נדרים רשאים לשנות את מגדרם החוקי בעקבות דרישות מסוימות הכוללות העברת טיפול הורמונלי חליפי. החוק הפולני אוסר על אפליה בתעסוקה על רקע נטייה מינית מאז 2003, אם כי דווח לעיתים כי הגנה זו אינה יעילה דה פקטו. עם זאת, אין הגנות מפני אפליה עבור חברי הקהילה בשירותי בריאות, מתן סחורות ושירותים, פשעי שנאה ודברי שנאה.

החברה הפולנית נוטה להחזיק בדעות שמרניות לגבי נושאים העוסקים בזכויות להט"ב. רוב האוכלוסייה הפולנית מזוהה עם הכנסייה הקתולית, וככזו, תפיסותיה הציבוריות מושפעות מאוד מתורות המוסר הקתוליות. סעיף 18 של החוקה הפולנית קובע מגבלה על הכרה בנישואים חד־מיניים באומרו כי "נישואים, כאיחוד של גבר ואישה, יהיו תחת הגנתה וטיפולה של הרפובליקה של פולין" בעוד המדינה אינה מכירה באיגודים אזרחיים גם כן, אם כי דיון בנושא זה נמשך. לקראת הבחירות לפרלמנט הפולני 2019, מפלגת הימין השמרנית, חוק וצדק, התמקדה במאבק נגד זכויות להט"ב אשר בעידוד חברי המפלגה הלאומיים עד אפריל 2020, כ-100 רשויות (כולל חמש מחוזות) שהקיפו כשליש מהמדינה, הכריזו על עצמם באופן לא רשמי כ-"אזורים ללא להט"ב" אשר הובילו לגינויים בינלאומיים וסנקציות נגד פולין.

קבלתה של קהילת הלהט"ב הפולנית עלתה בשנות ה-90 ותחילת שנות ה-2000, בעיקר בקרב צעירים ואלה המתגוררים בערים גדולות יותר כמו ורשה וקרקוב. ישנה סצנת להט"ב גלויה עם מועדונים בכל רחבי המדינה, בעוד רובם ממוקמים באזורים עירוניים גדולים. ישנם ארגונים שונים לזכויות להט"ב, הכוללים את שני הגדולים שבהם - הקמפיין נגד הומופוביה ולמדא ורשה. סקרי דעת קהל על התפיסה הציבורית של זכויות להט"ב בפולין היו סותרים, כאשר רבים הראו תמיכה רחבה בשותפויות רשומות, בעוד חלקם הצביעו על רוב של מתנגדים. עם זאת, המגמה המדינית דווח כעלייה בתמיכה בזוגיות רשומה ובנישואים חד־מיניים. מפלגות פוליטיות ליברליות רבות בהן: המצע האזרחי, ברית השמאל הדמוקרטית, העבודה המאוחדת, המפלגה הסוציאל-דמוקרטית, התנועה שלך, המפלגה המודרנית, שמואל מאוחד ומפלגת האביב, הביעו תמיכה לאורך השנים בזכויות להט"ב.

מעמד בחוק
---------

במהלך חלוקת פולין (1795–1918) והכיבוש הגרמני של פולין (1939–1945), הוטלו חוקים האוסרים על הומוסקסואליות בשטחה המרכיב את המדינה הפולנית הנוכחית.

לאחר מלחמת העולם הראשונה, פעילות הומוסקסואלית המשיכה להיות מופללת רשמית בפולין העצמאית, בעוד שחוקי העונשין של האימפריה הרוסית, ממלכת פרוסיה והאימפריה האוסטרו-הונגרית נותרו בשלטון. חוקי העונשין הפלילו בעיקר מעשים הומוסקסואלים של גברים, אם כי הקוד האוסטרי כלל הוראות רחבות יותר נגד מה שכונתה "זנות הומוסקסואלית" אשר הייתה בשימוש גם נגד נשים לסביות.

חוק העונשין הפולני החדש משנת 1932 העביר אי-הפללה עבור פעילות הומוסקסואלית בהסכמה בעוד גיל ההסכמה עבור זוגות חד־מיניים נקבע ל-15 שנים - שווה לזה של בני זוג הטרוסקסואלים. זנות הומוסקסואלית הועברה אי-הפללה ב-1969 בעוד נטייה הומוסקסואליות הוסרה רשמית מרשימת המחלות הנפשיות בפולין בשנת 1991.

הכרה במערכות יחסים חד־מיניות
----------------------------

אין הכרה חוקית של במערכות יחסים חד־מיניות בפולין, אם כי זוגות חד־מיניים שחיים יחד נהנים מהטבות מוגבלות מסוימות הכוללות שכירות של משק בית משותף, הזכות לא להעיד נגד בן הזוג וזכויות תושבות לפי חוקי האיחוד האירופי. נישואים חד־מיניים אינם מוכרים, בעוד סעיף 18 לחוקת פולין מגביל את הכרתם באומרו כי "נישואים, בהיותם איחוד של גבר ואישה, כמו גם המשפחה, האמהות וההורות, יהיו תחת הגנה וטיפול של הרפובליקה של פולין". המשפט הוביל לוויכוחים רבים בשאלה האם מדובר באיסור מוחלט על נישואים חד־מיניים או לא בעוד פסק דין משנת 2019 מבית משפט מנהלי הגיע למסקנה כי הלשון בסעיף 18 אינה אוסרת במפורש על הכרה בנישואים חד־מיניים. פסקי דין מוקדמים יותר של בית המשפט העליון, בית הדין לחוקה ובית המשפט העליון לעניינים מנהליים מצאו שהחוקה אוסרת על נישואים חד־מיניים על ידי הגדרת נישואים כמוסד הטרוסקסואלי בלבד.

הצעת חוק להכרה באיחוד אזרחי הוצעה לראשונה בשנת 2003. בשנת 2004, תחת ממשלת מפלגות ליברליות, אישר הפרלמנט את הצעת חוק המאפשרת לזוגות הומוסקסואלים ולסביות לרשום את מערכת היחסים ביניהם בעודם היו מקבלים מגוון רחב של הטבות, הגנות ואחריות (כגון קרנות פנסיה, מס משותף והטבות הקשורות למוות), המוענקות רק לבני זוג בנישואים. עם זאת, הצעת החוק בוטלה בבחירות הכלליות של 2005 לאחר כניסתה של קואליציית השלטון של מפלגת חוק וצדק בראשותו של לך קצ'ינסקי. ההתנגדות הגדולה להכרה בנישואים חד־מיניים או איחודים אזרחיים מגיעה מהכנסייה הקתולית הרומית, בעלת השפעה פוליטית, המחזיקה במידה ניכרת של השפעה במדינה.

מפגין במהלך אירועי "WorldPride" בלונדון, הממלכה המאוחדת מוחה למען התרת שותפויות רשומות עבור זוגות חד־מיניים בפולין, 2012
בינואר 2013, הפרלמנט הצביע על דחיית חמש הצעות חוק שהיו מכירות בשותפויות אזרחיות הן עבור זוגות חד־מיניים והן עבור זוגות הטרוסקסואלים. מאוחר יותר הוציא בית המשפט העליון חוות דעת שקבעה כי הצעות החוק שהוצעו על ידי מפלגות ברית השמאל הדמוקרטית, התנועה שלך והמצע האזרחי היו "בלתי חוקתיות", שכן סעיף 18 לחוקה קובע כי נישואים הם בעלי מעמד הטרוסקסואלי בלבד. בדצמבר 2014 סירב הפרלמנט להעביר הצעת חוק של הכרה בשותפות אזרחית שהגישה מפלגת התנועה שלך, כאשר 235 הצביעו נגד הדיון בהצעת החוק, ו-185 הצביעו בעד. במאי 2015, הפרלמנט סירב שוב לעסוק בנושא, כאשר 215 חברי פרלמנט הצביעו נגד ו-146 בעד. ראש הממשלה אווה קופאץ' הצהירה כי שותפויות אזרחיות הן "נושא שהפרלמנט הבא יעסוק בו". הצעת חוק נוספת להכרה בשותפות רשומה הוצעה ב-12 בפברואר 2018 על ידי המפלגה המודרנית.

ביוני 2018, בית הדין האירופי לצדק קבע כי מדינות החברות באיחוד האירופי (בהן פולין) חייבות להעניק לזוגות חד-מיניים נשואים, כאשר לפחות אחד מבני הזוג הוא אזרח האיחוד האירופי, זכויות תושבות מלאות והכרה בחופש התנועה שלהם.

הצבעות הפרלמנט הפולני על הכרה בשותפות רשומה עבור זוגות חד־מיניים לאורך השנים,| תאריך | הצבעה לגבי | בעד | נגד | נמנעים | תוצאה |
| --- | --- | --- | --- | --- | --- |
| 25 בינואר 2013 | שותפות רשומה | 150 | **276** | 23 |  |
| 25 בינואר 2013 | שותפות רשומה | 138 | **284** | 28 |  |
| 25 בינואר 2013 | שותפות רשומה | 137 | **283** | 30 |  |
| 25 בינואר 2013 | שותפות רשומה | 137 | **283** | 30 |  |
| 25 בינואר 2013 | הסכם שותפות | 211 | **228** | 10 |  |
| 18 בדצמבר 2014 | שותפות רשומה | 185 | **235** | 18 |  |
| 26 במאי 2015 | שותפות רשומה | 146 | **215** | 24 |  |

### זכויות מוגבלות של הכרה בחיים משותפים

ב-23 בפברואר 2007, הכיר בית המשפט לערעורים בביאליסטוק במגורים משותפים חד־מיניים. ב-6 בדצמבר 2007 פסק דין זה אושר על ידי בית המשפט העליון של ורשה.

בעוד שלפולין אין חוק ספציפי על הכרה בחיים משותפים, יש לה מספר הוראות במעשים משפטיים שונים או בפסקי דין של בית המשפט העליון המכירים ביחסים בין שותפים לא נשואים המעניקות לבני הזוג זכויות וחובות ספציפיות. לדוגמה, סעיף 115(11) לחוק העונשין משתמש במונח "האדם הקרוב ביותר" המכסה יחסים רומנטיים שאינם פורמליים משפטית. מעמד "האדם הקרוב ביותר" מקנה זכות סירוב להעיד נגד בן הזוג בעוד המונח בן זוג כולל גם זוגות חד־מיניים.

החלטה של בית המשפט העליון ב-28 בנובמבר 2012 על פרשנות המונח "מי שהתגורר בפועל עם השוכר" ניתנה לעניינו של גבר הומוסקסואל אשר בן זוג נפטר - השוכר הראשי של הדירה. בית המשפט פירש את החוק באופן שהכיר בבן הזוג שנותר בחיים כמוסמך לקבל לידיו את הזכות לשכירות. בית המשפט קבע כי האדם שנותר בפועל במגורים משותפים עם הדייר - במשמעות סעיף 691 § 1 לחוק האזרחי - הוא אדם הקשור עם הדייר בקשר בעל אופי רגשי, פיזי וכלכלי הכולל גם אדם מאותו המין. בעבר, במרץ 2010, קבע בית הדין האירופי לזכויות אדם, בפרשת "קוזאק נגד פולין" כי לזוגות חד־מיניים ישנה זכות ירושה מבני זוגם.

הורות ואימוץ
------------

זוגות חד־מיניים אינם יכולים לאמץ באופן חוקי בפולין בעוד לזוגות לסביות לא קיימת גישה להפריה חוץ גופית הזמינה רק עבור נשים במערכות יחסים הטרוסקסואליות.

באוקטובר 2018 קבע בית המשפט העליון לעניינים מנהליים כי זוג לסביות רשאיות לרשום ילד בן 4 כילדן. התקשורת הפולנית תיארה את המקרה כ-"ראשון מסוגו בפולין".

ביולי 2020 הציע נשיא פולין, אנדז'יי דודה תיקון רשמי לחוקת פולין אשר תאסור אימוץ על ידי אדם יחיד הנמצא במערכת יחסים חד־מינית.

בנובמבר 2020 הוצע חוק שיאפשר רק לזוגות נשואים לאמץ אשר תאסור על זוגות חד־מיניים לאמץ, עקב אי ההכרה בנישואים חד־מיניים בפולין. בתקופת ההצעה, פעילי זכויות אדם ולהט"ב לא היו רשאים לקיים הפגנות עקב התפשטות מגפת הקורונה בפולין.

הגנה מפני אפליה
---------------

הוראות נגד אפליה נוספו לקוד העבודה בשנת 2003. החוקה הפולנית מבטיחה שוויון בהתאם לחוק ואוסרת אפליה על בסיס "כל סיבה". ההצעה לכלול בחוקה איסור על אפליה על רקע נטייה מינית נדחתה ב-1995, לאחר התנגדויות חריפות של הכנסייה הקתולית.

בשנת 2007 הוכן במשרד העבודה חוק נגד אפליה שיאסור אפליה מטעמים שונים, לרבות נטייה מינית, לא רק בעבודה ובתעסוקה, אלא גם בביטוח לאומי והגנה סוציאלית, בריאות וחינוך אם כי אספקת סחורות, שירותים והגישה אליהם יהיו כפופים רק לאיסור של אפליה על רקע גזע או מוצא אתני. ב-1 בינואר 2011 נכנס לתוקף חוק חדש לשוויון אשר כלל איסור על אפליה על רקע נטייה מינית בתעסוקה בלבד. בספטמבר 2015, ארגון זכויות האדם הבינלאומי אמנסטי אינטרנשיונל קבע כי "קהילת הלהט"ב הפולנית מתמודדת עם אפליה נרחבת ומושרשת ברחבי המדינה" והוסיף כי "המערכת המשפטית של פולין נופלת באופן מסוכן בכל הנוגע להגנה על אנשים לסביות, הומואים, טרנסג'נדרים ביסקסואלים ואינטרסקסים לצד קבוצות מיעוט אחרות מפשעי שנאה".
בין השנים 2015 ל-2020, ממשלת פולין השמרנית תחת מפלגת השלטון חוק וצדק פעלה להפחתת היעילות של ההגנות נגד אפליה הניתנות לחברי קהילת הלהט"ב הפולנית על פי חוקי היסוד של האיחוד האירופי. בבחינת מקרים אחרונים נגד אפליה, חוקר המשפט מרסין גורסקי מצא כי "עקרון היחס השוויוני בפולין נראה בדרך כלל כלא יעיל".

מחאה הומופובית מול צעדת השוויון בז'שוב עם השלט "מקומו של מתרומם נמצא מתחת למגף!" בשנת 2019
ביוני 2018, בית המשפט העליון של פולין קבע כי חנות הדפסה בעיר לודז' פעלה באופן בלתי חוקי כאשר סירבה להדפיס כרזות עבור קבוצה עסקים בקרב להט"ב. בית המשפט טען כי עקרון השוויון פירושו שלחנות לא הייתה זכות למנוע שירותים מהקבוצה. עוד קבע בית המשפט כי "נטייה מינית, גזע או מאפיינים אחרים של אדם אינם יכולים להוות בסיס לסירוב להציע שירות, אלא שיש להביא בחשבון גם את חופש המצפון והדת". ארגון הלהט"ב הקמפיין נגד הומופוביה בירך על הפסיקה, אך היא גונתה על ידי שר המשפטים זביגנייב זיוברו שכינה את הפסיקה כ-"פועלת נגד החירות" ו-"אלימות המדינה בשירות האידאולוגיה של פעילים הומוסקסואלים". זיוברו הגישה תביעה לבית המשפט לחוקה להכיר בהוראה שעל בסיסה הורשעה חנות הדפוס כבלתי חוקתית. ב-26 ביוני 2019, הוציא בית הדין פסיקה בה קבע כי ההוראה "אינה תואמת את החוקה הפולנית".

ביולי 2020 ממשלת פולין תבעה את חברת הרהיטים איקאה על פיטורי עובד בגין התבטאויות הומופוביות קשות שהשמיע באתר האינטרנט הפנימי של החברה. שר המשפטים זיוברו כינה את הפיטורים אשר נעשו בהתאם לחוקי פולין נגד אפליה כ-"שערורייתיים לחלוטין". משרד המשפטים הפולני מממן בנוסף מסע פרסום ל-"התנגדות להגדרת פשעים הקשורים להפרת חופש המצפון שבוצעו בהשפעת אידאולוגית להט"ב" אשר נועד לדבריו להגן על אנשים "הסובלים מלחץ של אידאולוגיות שמאלניות".

### חוקים נגד פשעי שנאה

החל משנת 2019, תלויה ועומדת הצעת חוק בפרלמנט למתן החמרות ענישה אם פשע מונע "ממינו, זהותו המגדרית, גילו, מוגבלותו או נטייתו מינית של הקורבן".

זהות מגדרית
-----------

הכרות משפטיות בשינוי מגדר בפולין בוצעו מאז שנות ה-60. טרנסג'נדרים המבקשים לשנות את מינם החוקי חייבים לקבל אבחנה רפואית. רק לאחר שינוי המגדר החוקי, אדם טרנסג'נדר מקבל זכות לעבור ניתוח להתאמה מגדרית. הסיבה לכך היא משום שכל ניתוח הגורם לאי פוריות אסור על פי החוק הפולני, עם מספר חריגים במקרים כגון סרטן הרחם או מיומה. כלומר, העברת סירוס לפי בקשת המטופל איננה חוקית בעוד אדם טרנסג'נדר חייב קודם כל להיות מוכר עם שינוי מגדר חוקי, שכן רק אבחנה רפואית של רופא אינה מספיקה.

לפני הכרה בשינוי מגדרם החוקי, טרנסג'נדרים פולנים עלולים להתמודד עם מספר מכשולים, כגון תביעה מצד הוריו. על בסיס ראיות נוספות שהוצעו כגון אבחנה רפואית, תיעוד רפואי, עדות/הצהרות הורים וכו', בית משפט רשאי לפסוק להכרה בשינוי מגדר או לסרב לעשות זאת על פי עמדתו.

ביולי 2015 אישר הפרלמנט הפולני הצעת חוק להכרה בטרנסג'נדרים. לפי הצעת החוק, טרנסג'נדרים היו יכולים לשנות את מגדרם החוקי ללא כל התערבות פיזית, אך היו דרושים להגיש הצהרה ממומחים לבריאות הנפש שהם סובלים מדיספוריה מגדרית. הצעת החוק אושרה עם רוב של 252 מצביעים בעד ו-158 נגד. הפרלמנט המשיך לאשר את הצעת החוק בחודש אוגוסט, אם כי הנשיא אנדז'יי דודה הטיל עליה וטו באוקטובר בעוד הפרלמנט לא הצליח לעקוף את הווטו שלו אשר כתוצאה מכך קידום הצעת החוק נעצר.

שירות צבאי
----------

מאז שנות ה-90, לסביות, הומואים וביסקסואלים רשאים לשרת בכוחות המזוינים של פולין בעוד אפליה על רקע נטייה מינית אסורה רשמית. עם זאת, ישנה מדיניות בלתי כתובה כגון מדיניות העבר של צבא ארצות הברית הידועה בתור "אל תשאל, אל תספר" בה רוב החיילים ההומוסקסואלים מסתירים את נטייתם החד מינית לעיתים קרובות על מנת לא להיות מודחים משירותם הצבאי. בשנת 2013, אנשי צבא פולנים הצהירו לפורטל "NaTemat.pl" כי "חיילים הומוסקסואלים מוצהרים יתמודדו עם קשיים חברתיים, במיוחד עבור דרגים גבוהים יותר. באשר לצוות הפיקוד - קצינים ומש"קים בכירים - הודאה במשיכה חד-מינית פירושה אובדן כבוד - תכונות אשר בלעדיהן אתה פשוט לא יכול להיות מפקד".

חיילים טרנסג'נדרים מוצהרים נאסרים רשמית משירות צבאי על רקע רפואי בעוד אבחון של דיספוריה מגדרית גורם לאיסור אוטומטי של שירות על רקע "אי כשירות לצמיתות לשירות צבאי, הן בזמן סכסוך והן בעת שלום".

טיפולי המרה
-----------

בפברואר 2019 הגישו חברי פרלמנט ליברלים לצד פעילי ארגון הלהט"ב הקמפיין נגד הומופוביה טיוטת הצעת חוק לאסור טיפולי המרה. טיוטת הצעת החוק נועדה לאסור "שימוש, קידום או פרסום של השיטות לצד איסור על קידום אנשים או גופים המציעים, משתמשים, מפרסמים או מקדמים את הנוהג הפסאודו-מדעי". חברי הפרלמנט עתידים להציג את הצעת החוק למליאה, שם תתקיים קריאה ראשונה. איסור זה יישם את המלצת הפרלמנט האירופי והמומחה העצמאי של האו"ם בנושא הגנה מפני אלימות ואפליה על רקע נטייה מינית וזהות מגדרית.

באוגוסט 2020 פרסמה ועידת האפיסקופאל הפולנית מסמך שהמליץ על הקמת מרכזי ייעוץ "כדי לעזור לאנשים שרוצים להחזיר את בריאותם המינית ואת נטייתם המינית הטבעית" בעוד הועידה הצהירה כי הקונצנזוס המדעי האומר כי "טיפולי המרה אינם יעילים ועלולים להזיק" הוא "תקינות פוליטית".

תרומת דם
--------

גברים הומוסקסואלים וביסקסואלים רשאים לתרום דם בפולין מאז 2005.

בשנת 2008 קבע המרכז הלאומי לדם תקנות האוסרות על תרומת דם על ידי הומוסקסואלים וביסקסואלים אם כי הן בוטלו במהירות.

פוליטיקה
--------

המפלגות ממרכז לשמאל המפה הפוליטית הפולנית הוגדרו לאורך השנים כתומכות בקיום ארגוני להט"ב ומצביעות בעד חקיקה זכויות להט"ב בהן: מפלגת המצע האזרחי, ברית השמאל הדמוקרטית, המפלגה המודרנית, העבודה המאוחדת, התנועה שלך ומפלגת האביב. מפלגות הימין הפולניות בהן: חוק וצדק ומפלגת העם הפולנית, מתנגדות לכל שינוי בחקיקה עבור זכויות להט"ב.

מועצת אירופה הדגישה כי "הצהרות הומופוביות של אישי ציבור מובילים, יוצרות אווירה של שנאה וחוסר סובלנות" מאז 2007 בעוד בדצמבר 2020, נציבת מועצת אירופה לזכויות האדם, דניה מיאטוביץ', הצהירה כי היא "מודאגת מאוד מעניין הפצת נרטיבים הומופוביים שליליים ומלהיבים על ידי נבחרי ציבור רבים בפולין, כולל נבחרי ציבור בדרגים הגבוהים ביותר בממשלה... סטיגמטציה ושנאה המופנית כלפי אנשים מסוימים או קבוצות אנשים מסוימות טומנת בחובה סיכון ממשי להכשרת אלימות, לפעמים עם השלכות קטלניות".

### חוק וצדק

לאחר בחירות 2005 עלתה מפלגת חוק וצדק לשלטון אשר הקימה ממשלה קואליציונית עם המפלגות השמרניות, ליגת המשפחות הפולניות (LPR) ומפלגת ההגנה העצמית (Samoobrona). הפוליטיקאים ממפלגות אלה סומנו פעמים רבות כהומופובים על ידי פעילי זכויות אדם, לפני ואחרי הבחירות. גורמים ממשלתיים בולטים מתוכם הביאו מספר הערות הומופוביות לא מדעיות ביחס להומוסקסואליות, וניסו לדכא את חופש הביטוי וחופש ההתאגדות של חברי קהילת הלהט"ב בהם חברי חוק וצדק: קז'ימייז' מיכל אוז'דובסקי: "אל תטעו מהתעמולה של עמדות הסובלנות של הומוסקסואלים. זהו סוג של טירוף, ועל הטירוף הזה, שלטוננו אכן יהיה עבורם לילה אפל", קז'ימייז' מרצינקייביץ': "אם אדם יינסה להדביק אחרים בהומוסקסואליות שלו, המדינה חייבת להתערב בפגיעה בחופש שלו", ווצ'יץ' ויירז'סקי: "אם סוטים מתחילים להפגין, צריך להכות אותם באלות".

ב-7 באוגוסט 2006 כתב פאוול זייזק, העורך הראשי של המגזין הפוליטי הימני, "!Right Turn", כי הומוסקסואלים הם "חיות" ו-"שליחי השטן שנשלחו להשמדת הכנסייה הקתולית".

במהלך הקמפיין לנשיאות פולין לפני בחירות 2005, לך קצ'ינסקי, שניצח בבחירות, הצהיר כי "ימשיך לאסור הפגנות של חברי קהילת הלהט"ב" כפי "שעשה בהיותו ראש עיריית ורשה" (ראו: פסק דין בונצ'קובסקי ואחרים נגד פולין) והוסיף כי "לא יאפשר קידום פומבי של הומוסקסואליות".

ב-17 במרץ 2008, הנשיא קצ'ינסקי נאם נאום נשיאותי לאומה בטלוויזיה הציבורית, שבה תיאר נישואים חד-מיניים כ-"מוסד המנוגד לסדר המוסרי המקובל בפולין ולאמונות המוסריות של רוב האוכלוסייה". נאומו כללה תמונת חתונה של פעיל זכויות הלהט"ב האירי, ברנדן פיי ובן זוגו טום מולטון, בעוד קצ'ינסקי לא ביקש רשות להשתמש בה מבני הזוג. הנאום הנשיאותי הוביל לזעם רחב מצד מפלגות האופוזיציה ופעילי זכויות להט"ב, שהזמינו לאחר מכן את בני הזוג לפולין בעודם דרשו התנצלות מהנשיא.

ב-30 באוגוסט 2006, במהלך ביקור בנציבות האירופית, אחיו התאום של לך, ירוסלב קצ'ינסקי, אשר כיהן כראש ממשלת פולין, הצהיר כי "לאנשים עם העדפות מיניות כאלו יש זכויות מלאות בפולין, אין מסורת בפולין לרדוף אנשים כאלה". הוא גם ביקש מנשיא הנציבות האירופית, חוסה מנואל בארוסו "לא להאמין במיתוס של פולין כמדינה אנטישמית, הומופובית ושונאת זרים". קצ'ינסקי הוגדר כפחות קיצוני בתיאוריו על הומוסקסואליות לאורך השנים בניגוד לחברי מפלגתו. בראיון אחד, הצהיר כי הוא תמיד היה "בעד סובלנות" וכי "נושא חוסר הסובלנות כלפי הומוסקסואלים מעולם לא הייתה בעיה פולנית". הוא הצהיר כי לא זכר שהומוסקסואלים "נרדפו ברפובליקה העממית הפולנית בחומרה רבה יותר מקבוצות מיעוטים אחרות" והכיר בכך שסלבריטאים ואנשי ציבור פולנים בולטים רבים מאותה תקופה "היו ידועים כהומוסקסואלים". קצ'ינסקי ציין בנוסף כי ישנם "מועדוני להט"ב רבים בפולין" ושישנה "כמות ניכרת של עיתונאות וספרות הומוסקסואלית". בראיון אחר, הזמין את המראיין לבירה וורשה כדי לבקר "באחד ממועדוני הלהט"ב הרבים בבירה". קצ'נסקי אישר בנוסף כי ישנם הומוסקסואלים במפלגה שלו, אבל אמר כי הם "מעדיפים לא לפתוח את חייהם הפרטיים לציבור".

בראיון לעיתון "Gazeta Wyborcza" בשנת 2009, ראש ממשלת פולין לשעבר, קז'ימייז' מרצינקייביץ' הצהיר כי "דעתו על הומוסקסואלים השתנתה" לאחר שפגש מהגר פולני הומוסקסואל בלונדון בעודו הצהיר כי "ברח מפולין בשל היותו הומו ללא חופש בארצו". מרצינקייביץ' הצהיר בתגובה כי "אינו ירצה שמישהו יברח מפולין".

בנובמבר 2018 דווח כי הנשיא אנדז'יי דודה יתמוך באיסור על "תעמולה הומוסקסואלית" בהתבססות על החוק נגד תעמולה הומוסקסואלית הרוסי משנת 2013 באומרו כי "אני חושב שסוג כזה של תעמולה לא צריכה להתקיים בבתי ספר, יש להתנגד לה בשלווה ובעקביות" והוסיף כי "אם חוק כזה ייווצר ויהיה כתוב היטב, אני לא שולל שאגש אליו ברצינות".

בנובמבר 2018, בעקבות לחץ ממשלתי ואיומים, יותר מ-200 בתי ספר ביטלו קמפיין מתוכנן נגד בריונות בשם "קשת יום שישי" שקידם ארגון הלהט"ב הקמפיין נגד הומופוביה בתקווה לבנות קבלה רחבה יותר לתלמידי להט"ב בפולין. שרת החינוך, אנה זלבסקה, הזהירה מנהלים אשר "יאפשרו לאירועים כאלו להתרחש יהיו עלולים לעמוד בפני השלכות שליליות" וביקשה מההורים לדווח על כל פעילות כזו לרשויות. לעומת זאת, נמסר כי תלמידים רבים התנגדו לאיסור והגיעו לבית הספר בבגדים בצבעי דגל הגאווה ובתי ספר רבים סירבו להיענות לאזהרות אלה נגד עצמאותם.

באפריל 2019, יו"ר המפלגה, ירוסלב קצ'ינסקי, קבע באומרו כי "כולם צריכים להכיר בנצרות בפולין" וכינה בניגוד לעמדתו הסובלנית יחסית כלפי הומוסקסואליות בעבר תנועות למען זכויות להט"ב בפולין כ-"איום מיובא על האומה" והוסיף, "אנחנו מתמודדים עם התקפה ישירה על המשפחה והילדים. הם היום מאיימים על הזהות שלנו, על האומה שלנו, על המשכה ועל המדינה הפולנית".

ביוני 2019, שר החינוך החדש מטעם המפלגה, דריוש פיונטקובסקי, מתח ביקורת על הכרזת תמיכה בזכויות להט"ב שראש עיריית ורשה רפאל צ'אסקובסקי חתם עליה הכוללת 12 נקודות פעילות עבור חברי קהילת הלהט"ב הפולנית בעודו אמר כי מדובר בניסיון "להמיר ילדים בכוח" ובגידול "ילדים שימסרו בשלב כלשהו לפדופילים".

### ליגת המשפחות הפולניות

בבחירות לפרלמנט הפולני 2005 זכתה מפלגת ליגת המשפחות הפולניות (LPR) ב-8% מהקולות (34 מושבים). המפלגה נכנסה לממשלה קואליציונית עם חוק וצדק ומפלגת ההגנה העצמית. ב-19 במאי 2006, מירוסלב וירז'יסקי, סגן שר החינוך, הצהיר כי פרויקט בינלאומי המאורגן על ידי ארגוני להט"ב הנתמך כלכלית על ידי תוכנית הנוער של הנציבות האירופית יוביל ל-"השחתה של צעירים". ביוני 2005, בעת שהיה חבר בפרלמנט האירופי, קרא "לאי סובלנות להומוסקסואלים ולסוטים".

ב-11 במאי 2006, בהיותו חבר פרלמנט, וירז'יסקי גינה את צעדת השוויון בוורשה. בעודו גינוי את הצעדה, קבע כי יש "להכות באלות את הסוטים" והתייחס לנוכחותם האפשרית של פוליטיקאים גרמנים אותם כינה כ-"לא פוליטיקאים רציניים, אלא רק הומואים וכמה מכות שרביט ירתיעו אותם מלבוא שוב. הומואים הם פחדנים בהגדרה". יום לאחר מכן, כתב מכתב לשר הפנים והמינהל ולשר המשפטים, בו קרא לרשויות אכיפת החוק לבדוק את מקורות המימון החוקיים והבלתי חוקיים לכאורה של ארגונים מטעם פעילי זכויות הומוסקסואלים. הוא האשים ארגוני להט"ב ב-"מעורבות בפדופיליה וסחר לא חוקי בסמים" וביקש לבדוק אם ארגונים הומוסקסואלים חדרו לבתי ספר פולניים. בתגובה לכך, הורה פרקליט המדינה לכל התובעים לבדוק את מימון ארגוני הלהט"ב, קשריהם לכאורה לתנועות עבריינות ונוכחותם בבתי הספר. ב-2 ביוני 2006, תלונה על הצהרותיו של וירז'יסקי נדחתה על ידי התובע המחוזי בוורשה, בטענה כי "לא ניתן להתייחס לאמירותיו כאל מאיימות או מעודדות לפשע".

מפגינים הומופוביים מוחים מול צעדת השוויון בעיר קרקוב בשנת 2018ב-8 ביוני 2006 פיטר רומן גירטיך, סגן ראש ממשלת פולין ושר החינוך, את מירוסלב סילטיצקי, מנהל המרכז הלאומי להכשרת מורים בשירות, בטענה כי "הרבה ספרים עודדו מורים לארגן פגישות עם ארגוני להט"ב שאינם ממשלתיים כגון הקמפיין נגד הומופוביה ולמדא ורשה". המנהל החדש של המרכז הצהיר כי "שיטות הומוסקסואליות מובילות לדרמה, ריקנות וניוון".

ב-21 במאי 2006, הצהיר רומן גירטיך כי "ארגוני להט"ב שולחים טרנסג'נדרים לגני ילדים ומבקשים מהם לשנות את מינם".

במרץ 2007 הציע רומן גירטיך בהיותו סגן ראש ממשלת פולין ושר החינוך הצעת חוק שתאסור על הומוסקסואלים להיות מורים ותאפשר גם לפטר את המורים המקדמים את "תרבות אורח החיים ההומוסקסואלי". ההצעה הובילה לתשומת לב רחבה בתקשורת וגינויים רבים על ידי הנציבות האירופית, ארגון זכויות האדם "Human Rights Watch" וכן על ידי איגוד המורים הפולנים שארגן הפגנה בבירה ורשה בהשתתפות של מעל 10,000 איש כמחאה נגד מדיניות המשרד. הצעת החוק לא הועברה להצבעה, והממשלה התפרקה במהרה, מה שהוביל לבחירות חדשות לפרלמנט שבהן ליגת המשפחות הפולניות לא זכתה לבסוף במושבים פרלמנטריים.

### המצע האזרחי

בפברואר 2019 חתם ראש העיר של ורשה, רפאל צ'אסקובסקי, חבר מפלגת המצע האזרחי אשר לימים הפך למועמד לנשיאות פולין בשנת 2020, על הצהרה התומכת בזכויות להט"ב בת 12 נקודות, הכוללת פעולות בין מתן מחסה לבני נוער אשר נדחו על ידי משפחותיהם, הכנסת קווי סיוע מקומיים, מתן גישה למניע אפליה בלימודים ופעולה על פי הנחיות ארגון הבריאות העולמי לשילוב סוגיות הקשורות ללהט"ב בתוכניות הלימוד של שיעורי חינוך מיני בבתי הספר בעיר.

### התנועה שלך

רוברט ביידרון משתתף במהלך צעדת השוויון בבירה ורשה, 2009
מפלגת התנועה שלך ידועה כתומכת בזכויות להט"ב, כולל בהכרה בנישואים חד־מיניים ואיחודים אזרחיים. חבר בולט במפלגה הוא פעיל הומוסקסואלי, חבר לשעבר בפרלמנט הפולני בין השנים 2011–2014 וראש עיריית סלופסק לשעבר (2014–2018), רוברט ביידרון, אשר לימים הפך למועמד לבחירות נשיאות פולין בשנת 2020. הנשיא לשעבר אלכסנדר קוושנייבסקי דחק בביידרון לרוץ לנשיאות בשנת 2020 בעוד סקרי דעת קהל הציבו אותו במקום השלישי, לאחר אנדז'יי דודה ודונלד טוסק.

ביידרון הצהיר בקריירה הפוליטית שלו על "שינוי חברתי משמעותי אשר חל כלפי חברי קהילת הלהט"ב הפולנית לאורך השנים" בעוד חשף כי מדי פעם "הוכה בפומבי ברחובות בעבר" אם כי בשנת 2018 בהיותו ראש עיריית סלופסק תושבי העיר "חייכו לעברו ובירכו אותו". כראש העיר, ביידרון חיתן זוגות חד־מיניים מקומיים, "אני מאוד מקנא כי אני רואה את האושר שלהם. אני 15 שנים עם בן זוגי וזה עדיין חלום. זה לא הוגן שבשנת 2018 שני מבוגרים לא יכולים להתחתן אם הם אוהבים אחד את השני ומחויבים זה לזה", אמר בתגובה.

### אביב

בפברואר 2019, ייסד רוברט ביידרון את מפלגת האביב, מפלגה פוליטית ליברלית התומכת בהכשרת שותפויות אזרחיות לזוגות הטרוסקסואלים וחד-מיניים, והתרת נישואים חד-מיניים בפולין.

נכון לאוגוסט 2019, למפלגה היו שלושה חברי פרלמנט אשר נבחרו לכהן.

אזור חופשי מלהט"ב
-----------------

 ערך מורחב – **אזור חופשי מלהט"ב**  

עוד בתקופה של לפני הבחירות לפרלמנט בפולין 2015, מפלגת חוק וצדק התמקדה בהתנגדות לקהילת הלהט"ב אשר הובילה למספר עיריות פולניות וארבע מחוזות עם נציגיה להצהיר שהן "אזור חופשי מלהט"ב", בין היתר בתגובה לחתימתו על הצהרה לתמיכה בזכויות הלהט"ב על ידי רפאל צ'אסקובסקי. העיתון הפוליטי הימני "Gazeta Polska" פרסם בתגובה מדבקות "אזורים ללא להט"ב" לקוראיו. האופוזיציה והדיפלומטים הפולנים, כולל שגרירית ארצות הברית בפולין, ג'ורג'ט מוסבכר, גינו את המדבקות. בית המשפט המחוזי בוורשה הורה להפסיק את חלוקתן עד להכרעה בתיק בית משפט. עם זאת, עורך העיתון דחה את פסק הדין ואמר כי מדובר ב-"חדשות מזויפות", וכי הוא "ימשיך להפיץ את המדבקות". באוגוסט 2019 הצהירו מספר חברי קהילה הלהט"ב שהם מרגישים לא בטוחים בפולין לאחר תחילת מדיניות "אזור חופשי מלהט"ב" בעוד הארגון "All Out" השיק קמפיין נגד המדיניות אשר כ-10,000 איש חתמו על עצומה מטעמו זמן קצר לאחר השקתו.

פוליטיקאים ליברלים ופעילי זכויות אדם ותקשורת השוו את ההצהרות להכרזות בתקופת שלטון הגרמניה הנאצית על אזורי "יודנריין" (ללא יהודים). העיתון האיטלקי "לה רפובליקה" כינה את ההצהרות כ-"מושג המעורר את המונח יודנריין". מנהל ארגון הקמפיין נגד הומופוביה, סלאבה מלניק, השווה בין ההכרזות לשנת "1933, כאשר היו אזורים חופשיים מקבוצה מסוימת של אנשים". סגן מושל ורשה, פאוול רביאג' צייץ כי "הפשיסטים הגרמנים יצרו אזורים חופשיים מיהודים. אפרטהייד של שחורים". מאז יולי 2020, האיחוד האירופי החל לשלול כספים לעיריות שאימצו את המדיניות. באוגוסט 2020 הודיע שר המשפטים כי הממשלה תעניק תמיכה כלכלית לאותן עיריות מהן שלל הארגון כספים לאחר אימוץ ההצהרות.

מפת פולין, בה מחוזות שהכריזו על עצמם כ-"אזור חופשי מלהט"ב" מסומנים באדום.‏‏‏ (לא מעודכן לספטמבר 2021)
בפברואר 2020 סיימה העיר התאומה הצרפתית סן-ז'אן-דה-ברייה את שותפותה עם העיר טוחוב הפולנית כתוצאה מהצהרת "אזור חופשי מלהט"ב" אשר אומצה על ידי הרשויות בשטחה. בפברואר 2020 השביתה הקומונה הצרפתית נוגנט-סור-אוז את שיתוף הפעולה שלה עם העיר קרשניק הפולנית כתגובה על העברת החלטה נגד להט"ב על ידי רשויות העיר. בפברואר 2020, האזור הצרפתי סאנטר-עמק הלואר השעה את שיתוף הפעולה שלו עם מחוז פולין הקטן כתגובה לאימוץ ההצהרה על ידי רשויות המחוז. במאי 2020 סיימה העיר שווארטה הגרמנית את שיתוף הפעולה העירוני שלה עם העיר נובי סונץ' הפולנית לאחר 30 שנות שיתוף פעולה עקב אימוץ הצהרת העירייה. ביולי 2020, העיר ההולנדית ניווחיין, כמו גם העיר דואי הצרפתית, סיימו את הסכמי הערים התאומות שלהן עם פולאווי הפולנית בשל הכרזת ההצהרה אשר נוספה בשטחה באותה תקופה. ב-12 באוקטובר 2020 סיימה העיר פרמוי האירית את הסכם העיר התאומה שלה עם נובה דבה הפולנית לאחר 14 שנים של שיתוף פעולה כתגובה להכרזת ההצרה שאומצה על ידי שלטונות העיר. ב-13 בנובמבר 2020, עיריית בלורס פואורס-סינט-אמנדס הבלגית השעתה את שיתוף הפעולה שלה בן ה-20 שנה עם העיר דמביצה הפולנית לאחר אימוץ "אמנת זכויות המשפחה" אשר מפלה משפחות של חברי קהילת הלהט"ב בפולין.

מאז שנת 2021, מספר פרובינציות בהם לובלין, פולין קטן, שוויינטוקז'יסקיה, פודקרפצקיה וגמינות פולניות שונות ביטלו את ההצהרות בשטחן הן על ידי פסיקות בתי משפט והן על ידי החלטות מועצות העיר.

תנועות להט"ב ואקטיביזם
----------------------

### צעדות שוויון

 ערך מורחב – **צעדות שוויון בפולין, פסק דין בונצ'קובסקי ואחרים נגד פולין**  
צעדת השוויון בוורשה בשנת 2021
רק מספר מחאות למען זכויות להט"ב בפולין נערכו עד סוף שנות העשרים של המאה העשרים. עם זאת, לאחר שמפלגת השלטון חוק וצדק החלה לפעול נגד זכויות הלהט"ב, התפשטו המצעדים לעיריות שמרניות יותר ובשנת 2019 נערכו מעל 25 צעדות, לעומת 7 בשנת 2017 ו-15 בשנת 2018 כתגובה לרטוריקת ההומופובית של המפלגה. ההיבט הגדול ביותר של תנועת הלהט"ב בפולין הוא מצעד הגאווה המתקיים בוורשה מדי שנה מאז 2001 הידוע כ-"צעדת השוויון". סקר דעת קהל שנערך בשנת 2010 על ידי "PBS" עבור הראה כי מיעוט של 45% מתושבי ורשה תמכו בקיומו באותה שנה. עם זאת, המצעד זכה לתמיכה רחבה מצד תאגידים וממשלות אזוריות בעוד השותפה העיקרית של מהדורתו ב-2018 הייתה הממשלה האזורית של פרובינציית מזוביה, שורשה היא חלק ממנה.

בשנים 2004 ו-2005 שללו פקידי ורשה אישור לארגנונה, בגלל סיבות שונות, בהן הסבירות להפגנות נגד, הפרעה לחגים דתיים והיעדר היתר. עם זאת, כ-2,500 איש צעדו באופן בלתי חוקי ב-11 ביוני 2005. במהלכה, כ-10 איש נעצרו. איסור הצעדה הוכרז כבלתי חוקי על ידי פסק הדין של בית הדין האירופי לזכויות אדם בשנת 2007 באמירה כי האיסור מערער את איסור האפליה וחופש ההתאגדות המובטח באמנה האירופית לזכויות אדם (ראו: פסק דין בונצ'קובסקי ואחרים נגד פולין). הצעדה גונתה על ידי ראש עיריית ורשה לך קצ'ינסקי, שאמר כי התרת אירועי גאווה רשמיים בורשה תקדם "אורח חיים הומוסקסואלי". אירועי הגאווה בעיר נמשכו באופן שנתי קבוע מאז 2006, ומשכו אליהם קהל של כ-10,000 איש בכל שנה עד שנת 2015, כאשר משכה הצעדה מעל 18,000 אלף איש. מאז, עלתה הנוכחות בצורה דרמטית והגיעה ל-45,000 משתתפים בצעדת 2018. ב-8 ביוני 2019 צעדו באירוע מספר שיא של משתתפים מאז היווסדותו, כ-50,000 איש בהם ראש העיר רפאל צ'אסקובסקי אשר היה לראשה הראשון אשר השתתף באירוע בעודו הצהיר כי הוא רוצה שורשה תישאר עיר "פתוחה וליברלית". המצעד הוגדר כגדול ביותר במרכז ומזרח אירופה. ורשה אירחה בנוסף ב-2010 את אירועי הגאווה האירופאיים, "Europride" והייתה למדינה הראשונה שעושה זאת במדינה קומוניסטית לשעבר.

צעדת השוויון בצ'נסטוחובה בשנת 2018
מצעד הגאווה בצ'נסטוחובה נערך לראשונה ביולי 2018. המשטרה התערבה כדי למנוע ממפגינים הומופובים לחסום את המסלול. צעדה נוספת נערכה ב-16 ביוני 2019. מצעד הגאווה בלובלין התקיים לראשונה בשנת 2018. במהלך צעדת 2019 השתמשו שוטרי המהומות בגז מדמיע לפיזור מפגינים הומופובים אשר כ-25 מהם נעצרו בגין תקיפת המשתתפים. הצעדה הסתיימה ללא נפגעים וזוג נשוי נידון לשנת מאסר כל אחד בגין הבאת חומרי נפץ לשיבוש המצעד. מצעד הגאווה בשצ'צ'ין נערך בין השנים 2018 ו-2019. מצעד הגאווה בביאליסטוק נערך לראשונה בשנת 2019 אשר במהלכו, יותר מ-30 מפגינים הומופובים נעצרו על רקע התנהגות אלימה ועשרות צועדים נפצעו. אמנסטי אינטרנשיונל מתח ביקורת על תגובת המשטרה לאחר "שלא הגנה כראוי על צועדים ולא הגיבה למקרים של אלימות".

מצעד הגאווה בקטוביץ התקיים לראשונה בשנת 2008. לאחר הפסקה בת עשור, צעדות שוויון חדשות התקיימו בשנת 2018 ובשנת 2019. צעדת השוויון בלודז' נערכה לראשונה בשנת 2011. בשנת 2015 נכח סגן ראש העיר, תומאש טרלה. בשנת 2019, הצעדה נערכה בחסות לראשונה על ידי רשויות העיר בהשתתפות ראש מועצת העיר מרסין גולשובסקי. במהלכה נאלצו 200 הצועדים לשנות את דרכם עקב הפגנות הומופוביות שלא התקיימו לבסוף שהוכרזו מראש על ידי קבוצות לאומניות פשיסטיות. מצעד הגאווה בגדנסק מתקיים מאז שנת 2015 ברחבי העיר אשר בשנת 2017, ראשה פאבל אדמוביץ' פתח את המצעד ויורשתו, אלכסנדרה דולקביץ', פתחה את מצעד 2019. מצעד הגאווה בטורון החל לראשונה בשנת 2017 והגיע למעל 2,000 צועדים בשנת 2019.

### תיקים משפטיים

זוגות מסוימים בפולין מאבקים לקבלת הכרה בנישואין לפני בית המשפט האירופי לזכויות האדם, למשל במקרה של אנדרסן נגד פולין.

טבלת סיכום
----------

|  |  |
| --- | --- |
| פעילות הומוסקסואלית חוקית |  (מאז 1932) |
| גיל הסכמה שווה לזוגות הטרוסקסואלים |  (מאז 1932) |
| חוקים נגד אפליה בתעסוקה |  (מאז 2003, אם כי דווח לעיתים כלא יעיל דה פקטו) |
| חוקים נגד אפליה במתן סחורות ושירותים |  |
| חוקים נגד אפליה בכל התחומים האחרים (כולל אפליה עקיפה, דברי שנאה) |  |
| חוקים נגד פשעי שנאה המכנסים נטייה מינית וזהות מגדרית |  |
| נישואים חד־מיניים | /  (איסור חוקתי המכיר בנישואים הטרוסקסואלים בלבד, נישואים חד־מיניים שבוצעו במדינות האיחוד האירופי מוכרים לצורכי תושבות מאז 2018) |
| הכרה בזוגות חד־מיניים (איחוד אזרחי, שותפות לחיים) |  |
| אימוץ משותף של זוגות חד־מיניים |  (איסור חוקתי מאז 2020) |
| אימוץ ילד חורג על ידי זוגות חד־מיניים |  (איסור חוקתי מאז 2020) |
| אימוץ על ידי יחידים |  |
| לסביות, הומואים וביסקסואלים מוצהרים רשאיים לשרת בצבא |  |
| זכות לשינוי מגדר בחוק | /  |
| גישה להפריה חוץ-גופית לזוגות לסביות |  (זמין רק עבור נשים במערכות יחסים הטרוסקסואליות) |
| טיפולי המרה אסורים בחוק |  |
| פונדקאות מסחרית לזוגות גברים הומוסקסואלים | (לא חוקי עבור זוגות הטרוסקסואלים גם כן) |
| גברים המקיימים יחסי מין עם גברים רשאיים לתרום דם |  (מאז 2005) |

קישורים חיצוניים
----------------

ויקישיתוף מדיה וקבצים בנושא **זכויות להט"ב בפולין** בוויקישיתוף

הערות שוליים
------------

1. ↑  Country Ranking | Rainbow Europe, rainbow-europe.org
2. ↑  Norma Wilentz Hess Professor of Political Science Joel Krieger, Nzongola-Ntalaja, Joel Krieger, Margaret E. Crahan, **The Oxford Companion to Politics of the World**, Oxford University Press, USA, 2001-08-02, ISBN 978-0-19-511739-4. (באנגלית)
3. ↑  The International Encyclopedia of Sexuality: Poland, web.archive.org, ‏2010-07-29
4. 1 2  Rainbow Europe, rainbow-europe.org
5. 1 2  Marcin Górski, Application of EU Law on Equal Treatment in Poland. État de choses in 2020, **osteuropa recht** 66, 2020, עמ' 483–495 doi: 10.5771/0030-6444-2020-4-483
6. ↑  Polki i Polacy gotowi na związki partnerskie i równość małżeńską [SONDAŻE I EUROBAROMETR], oko.press
7. ↑  Sondaż CBOS: Aborcja, związki partnerskie i euro, wydarzenia.interia.pl (בפולנית)
8. ↑  Massive pride parade in Poland challenges anti-LGBT campaign, The Sydney Morning Herald, ‏2019-06-09 (באנגלית)
9. 1 2  The Constitution of the Republic of Poland, www.sejm.gov.pl
10. ↑  Konstytucja nie zabrania małżeństw jednopłciowych - wyrok WSA w Warszawie, Rzeczpospolita (בפולנית)
11. ↑  II OSK 1112/16 - Wyrok NSA z 2018-02-28, orzeczenia.nsa.gov.pl
12. ↑  II GSK 866/15 - Wyrok NSA z 2016-10-25, www.orzeczenia-nsa.pl
13. ↑  Premier prosi o poparcie, PSL i część PO głosują przeciw. Sejm odrzuca związki partnerskie, TVN24 (בפולנית)
14. ↑  SN: Projekty ustaw o związkach niezgodne z Konstytucją. Zobacz, co sędziowie odpowiedzieli posłom już w ub. roku, TVN24.pl (בפולנית)
15. ↑  Związki partnerskie do szuflady. Sejm nie zajął się projektem, TVN24 (בפולנית)
16. ↑  Agata Szczerbiak, Związki partnerskie – nie w tej kadencji, www.polityka.pl, ‏20150526T171800+0200 (בפולנית)
17. ↑  Nowoczesna z projektem ustawy o związkach partnerskich, Onet Wiadomości, ‏2018-02-16 (בפולנית)
18. ↑  Wayback Machine, web.archive.org, ‏2018-06-19
19. ↑  "Same-sex spouses have EU residence rights, top court rules". *BBC News* (באנגלית בריטית). 2018-06-05. נבדק ב-2021-11-20.
20. ↑  Związek homoseksualny to nawet nie konkubinat | rp.pl, web.archive.org, ‏2011-06-08
21. ↑  "Gay couple can register child in conservative Poland: court". *Reuters* (באנגלית). 2018-10-11. נבדק ב-2021-11-20.
22. ↑  Prezydencki projekt zmiany Konstytucji RP, Oficjalna strona Prezydenta Rzeczypospolitej Polskiej, ‏2020-07-06 (בפולנית)
23. ↑  [ Paweł Leszkowicz
Wokół ratusza, czyli sztuka homoseksualna w polskiej przestrzeni publicznej.], web.archive.org
24. ↑  Wayback Machine, web.archive.org, ‏2008-10-01
25. ↑  Poland abandoning hundreds of victims of hate crimes, Amnesty International, ‏2015-09-17 (באנגלית)
26. ↑  M. Górski, Application of EU Law on Equal Treatment in Poland. État de choses in 2020, 2020 doi: 10.5771/0030-6444-2020-4-483
27. ↑  Poland's Supreme Court rules against printer who refused to make banners for LGBT group, The Independent, ‏2018-06-15 (באנגלית)
28. ↑  "Poland rules in favour of printer convicted over refusing LGBT posters". *Reuters* (באנגלית). 2019-06-26. נבדק ב-2021-11-20.
29. ↑  Ikea sued by Polish government for sacking homophobe who told colleagues gay people deserved death, PinkNews | Latest lesbian, gay, bi and trans news | LGBT+ news, ‏2020-07-23 (באנגלית בריטית)
30. ↑  Bloomberg News, Ikea Sued by Poland for Firing Worker Over Anti-Gay Comments - BNN Bloomberg, BNN, ‏2020-07-23
31. ↑  Polish police crack down on LGBTQ protesters, POLITICO, ‏2020-08-05 (באנגלית אמריקאית)
32. ↑  Druk nr 2301, www.sejm.gov.pl
33. ↑  Transgender Europe acknowledges first Polish Gender Recognition Law, TGEU, ‏2015-08-07 (באנגלית)
34. ↑  Polish President Vetoes Major Transgender Rights Bill - Towleroad Gay News (באנגלית אמריקאית)
35. ↑  Homoseksualizm w wojsku – największe tabu polskiej armii, naTemat.pl (ב־)
36. ↑  Wojsko nie chce osób transseksualnych, Rzeczpospolita (בפולנית)
37. ↑  Shannon Power, Poland makes moves to ban gay conversion therapy, Gay Star News, ‏2019-02-22 (באנגלית)
38. ↑  Poland moves step closer to banning gay conversion therapy (באנגלית)
39. ↑  The EU has voted to condemn gay 'cure' therapy, and urged member states to ban it, GAY TIMES, ‏2018-03-03 (באנגלית)
40. 1 2  Kościół chce tworzyć poradnie dla osób LGBT. Chodzi o "pragnących odzyskać naturalną orientację płciową", wiadomosci.onet.pl
41. ↑  Honorowe krwiodawstwo mężczyzn homo - i biseksualnych. Fakty i mity, Kampania Przeciw Homofobii, ‏2009-09-23 (בפולנית)
42. ↑  "Poland should act to stop LGBTI intolerance, says Council of Europe". *Reuters* (באנגלית). 2020-12-03. נבדק ב-2021-11-20.
43. 1 2  Wayback Machine, web.archive.org, ‏2011-03-11
44. ↑  < GAYLIFE.pl >< Artykuł >, web.archive.org, ‏2009-01-18
45. ↑  Colin Graham in Warsaw, Gay Poles head for UK to escape state crackdown, the Guardian, ‏2007-06-30 (באנגלית)
46. ↑  Rafaella Gunz, Polish president considering a ban on 'homosexual propaganda', Gay Star News, ‏2018-11-10 (באנגלית)
47. ↑  Polish president Andrzej Duda considering 'gay propaganda' ban, PinkNews | Latest lesbian, gay, bi and trans news | LGBT+ news, ‏2018-11-11 (באנגלית)
48. ↑  Polish Schools Cancel LGBT Event Under Government Pressure, VOA (באנגלית)
49. ↑  Polish schools cancel LGBT+ activities after government warnings, PinkNews | Latest lesbian, gay, bi and trans news | LGBT+ news, ‏2018-10-27 (באנגלית)
50. ↑  Shannon Power, Polish students defy ban on LGBTI events, turn up to school in rainbows, Gay Star News, ‏2018-10-28 (באנגלית)
51. ↑  Poland: Ruling Party Chair Says LGBT Rights Are a Threat | Time, web.archive.org, ‏2019-04-27
52. ↑  Party Leader Calls LGBT Rights an Imported Threat to Poland, VOA (באנגלית)
53. ↑  Mayor Joins Poland's Pride Parade Amid Anti-LGBT Campaign | Time, web.archive.org, ‏2019-06-08
54. ↑  Warsaw mayor joins equality parade for first time - Xinhua | English.news.cn, www.xinhuanet.com
55. ↑  LGBT - co oznacza ten skrót? Dariusz Piontkowski, polityk PiS rozszyfrował nazwę, Dzień Dobry TVN (בפולנית)
56. 1 2 3 4 5 6 7  Wayback Machine, web.archive.org, ‏2011-03-11
57. ↑  DIRELAND: POLAND'S SWEEPING NEW ANTI-GAY EDUCATION BILL, direland.typepad.com
58. ↑  Poland: School Censorship Proposal Threatens Basic Rights (Human Rights Watch, 19-3-2007), web.archive.org, ‏2008-03-05
59. ↑  "Polish 'anti-gay' bill criticised" (באנגלית בריטית). 2007-03-19. נבדק ב-2021-11-20.
60. ↑  "Polish teachers march in Warsaw" (באנגלית בריטית). 2007-03-17. נבדק ב-2021-11-20.
61. ↑  אתר למנויים בלבד  Harry de Quetteville, ‏Opposition prevails in Polish election, The Telegraph, 22 October 2007
62. ↑  Pride and prejudice: Poland at war over gay rights before vote, South China Morning Post, ‏2019-08-09 (באנגלית)
63. ↑  Shannon Power, Mayor of Warsaw becomes first to protect rights of LGBTI people in Poland, Gay Star News, ‏2019-02-27 (באנגלית)
64. 1 2  "The gay mayor shaking up politics in Catholic Poland". *BBC News* (באנגלית בריטית). 2018-05-28. נבדק ב-2021-11-20.
65. ↑  Plan partii Biedronia w punktach, TVN24 (בפולנית)
66. ↑  Progressive Politician Seeks Polish 'Spring' with New Party, VOA (באנגלית)
67. 1 2  אתר למנויים בלבד Peter Foster, ‏Polish ruling party whips up LGBTQ hatred ahead of elections amid 'gay-free' zones and Pride march attacks, The Telegraph, 9 August 2019
68. ↑  "Polish towns advocate 'LGBT-free' zones while the ruling party cheers them on". *Washington Post* (באנגלית אמריקאית). ISSN 0190-8286. נבדק ב-2021-08-17.
69. ↑  "Polish newspaper to issue 'LGBT-free zone' stickers". *BBC News* (באנגלית בריטית). 2019-07-18. נבדק ב-2021-08-17.
70. ↑  Santora, Marc; Berendt, Joanna (2019-07-27). "Anti-Gay Brutality in a Polish Town Blamed on Poisonous Propaganda". *The New York Times* (באנגלית אמריקאית). ISSN 0362-4331. נבדק ב-2021-08-17.
71. ↑  Staff, Reuters (2019-07-25). "Conservative Polish magazine issues 'LGBT-free zone' stickers". *Reuters* (באנגלית). נבדק ב-2021-08-17.
72. ↑  Polish Court Rebukes "LGBT-Free Zone" Stickers, Human Rights Watch, ‏2019-08-01 (באנגלית)
73. ↑  Polish magazine dismisses court ruling on ‘LGBT-free zone’ stickers, POLITICO, ‏2019-07-26 (באנגלית)
74. ↑  Seana Davis, Activists warn Poland’s LGBT community is 'under attack' | The Cube, euronews, ‏2019-08-20 (באנגלית)
75. ↑  RPO o "Strefie wolnej od LGBT": Polsce grozi dyskryminacja na rynku usług, Rzeczpospolita (בפולנית)
76. ↑  Polonia, botte e insulti al gay-pride di Bialystok, la Repubblica, ‏2019-07-21 (באיטלקית)
77. ↑  Gazeta promuje naklejki z napisem "Strefa wolna od LGBT". Ambasador USA "rozczarowana i zaniepokojona", TVN24.pl (בפולנית)
78. ↑  "Polish newspaper to issue 'LGBT-free zone' stickers". *BBC News* (באנגלית בריטית). 2019-07-18. נבדק ב-2021-09-24.
79. ↑  Tim FitzsimonsTim Fitzsimons is a reporter for NBC News he/him, Polish magazine criticized for planning ‘LGBT-free zone’ stickers, NBC News (באנגלית)
80. ↑  James Frater and Lianne Kolirin CNN, EU blocks funding for six towns that declared themselves 'LGBT-Free Zones', CNN
81. ↑  אתר למנויים בלבד נשיאת הנציבות האירופית תקפה את פולין: "אין מקום באיחוד לאזורים נטולי להט"ב", באתר הארץ, 20 בספטמבר 2020
82. ↑  "Polish towns advocate 'LGBT ideology-free' zones while the ruling party cheers them on". *The Washington Post*. 21 ביולי 2019. ארכיון מ-2020-01-21. נבדק ב-2020-03-06. `{{cite news}}`:  (עזרה) reprint at *The Independent* (אורכב 25.04.2020 בארכיון Wayback Machine)
83. ↑  "Krakowski magistrat odpowiada na homofobiczny akt "Gazety Polskiej"" [The Krakow municipality responds to the homophobic act of "Gazeta Polska"]. *Gazeta Wyborcza* (בפולנית). Krakow. 19 ביולי 2019. ארכיון מ-2020-04-29. נבדק ב-2020-03-06. `{{cite news}}`:  (עזרה)
84. ↑  "Gdzie w Polsce przyjęto uchwały przeciw "ideologii LGBT"?" [Where in Poland were the resolutions adopted against "LGBT ideology"?] (בפולנית). ONET. 23 ביולי 2019. אורכב מ-המקור ב-2019-08-02. נבדק ב-2020-03-06. `{{cite web}}`:  (עזרה)
85. ↑  Figlerowicz, Marta (9 באוגוסט 2019). "The New Threat to Poland's Sexual Minorities" (באנגלית אמריקאית). ISSN 0015-7120. ארכיון מ-2020-04-25. נבדק ב-19 באוגוסט 2019. `{{cite news}}`:  (עזרה)
86. ↑  Francuska gmina zrywa partnerstwo z Tuchowem. Powodem uchwała o LGBT, Onet Wiadomości, ‏2020-02-17 (בפולנית)
87. ↑  Homophobie : Saint-Jean-de-Braye rompt ses relations avec la ville jumelle polonaise de Tuchów, France 3 Centre-Val de Loire (בצרפתית)
88. ↑  Kolejna francuska gmina zawiesza partnerstwo z polskim miastem ze "strefą wolną od LGBT". A będą następne, TOK FM (בפולנית)
89. ↑  Onet – Jesteś na bieżąco, www.onet.pl, ‏2020-02-25
90. ↑  Par François-Xavier Rivaud Le 2 mars 2020 à 10h23, Zones anti-LGBT : la région Centre - Val-de-Loire rompt avec la Pologne, leparisien.fr, ‏2020-03-02 (בצרפתית)
91. ↑  Centre France, Politique - "Zones anti-LGBT" : la région Centre-Val de Loire suspend sa coopération avec Malopolska en Pologne, www.larep.fr, ‏2020-02-25
92. ↑  Wyborcza.pl, krakow.wyborcza.pl
93. ↑  Dutch town ends ties with Polish twin declared 'gay-free zone', the Guardian, ‏2020-07-16 (באנגלית)
94. ↑  Francuskie Douai zawiesza współpracę z Puławami za strefę anty LGBT, oko.press
95. ↑  Irlandzkie miasto zrywa współpracę z Nową Dębą z powodu uchwały przeciw LGBT, wiadomosci.onet.pl
96. ↑  Belgijska gmina zawiesza 20-letnią współpracę z Dębicą, www.onet.pl
97. ↑  Tomasz Nieśpiał, Lubelskie. Ani słowa o LGBT. Jest ochrona podstawowych praw i wolności, Kurier Lubelski, ‏2021-09-27 (בפולנית)
98. ↑  Sukces demokratycznej opozycji: Sejmik uchylił deklarację anty-LGBT, Life in Kraków (בפולנית)
99. ↑  Wyborcza.pl, rzeszow.wyborcza.pl
100. ↑  Świętokrzyskie nie jest już strefą wolną od LGBT. Sejmik uchylił uchwałę, kolejne to rozważą?, Noizz, ‏2021-09-23 (בפולנית)
101. ↑  Wyborcza.pl, lublin.wyborcza.pl
102. ↑  Sąd unieważnił uchwałę anty-LGBT podjętą przez gminę Serniki. "Ma charakter dyskryminujący", wiadomosci.onet.pl
103. ↑  Katy Clifton, Riot police use water cannons amid disruption at Polish LGBT march, www.standard.co.uk, ‏2019-09-28 (באנגלית)
104. ↑  Instytut Gość Media, "Parada Równości" to propaganda rozpusty, www.gosc.pl, ‏2011-08-10
105. ↑  Wyborcza.pl, wyborcza.pl
106. ↑  , Parada Równości - 20 czerwca 2020 (ב־)
107. ↑  Polish capital bans Pride again - Queer Lesbian Gay Pride - Gay.com, web.archive.org, ‏2007-03-13
108. ↑  News from Poland - Polish gay activists win human rights case, web.archive.org, ‏2012-02-06
109. ↑  "Gay marchers ignore ban in Warsaw" (באנגלית בריטית). 2005-06-11. נבדק ב-2021-06-08.
110. ↑  A brief history of Equality Parade | Equality Parade, web.archive.org, ‏2014-05-08
111. ↑  Parada Równości 2015. Środowiska LGBT w Warszawie - Polska - Newsweek.pl, web.archive.org, ‏2016-02-02
112. ↑  45 tysięcy osób w Paradzie Równości. "Walczymy o siebie, o naszych przyjaciół, o nasze dzieci". Relacje pięknych uczestników [ZDJĘCIA], oko.press
113. ↑  Florkiewicz, Pawel (2019-06-09). "Warsaw pride parade attracts large crowd amid heated political debate". *Reuters* (באנגלית). נבדק ב-2021-06-08.
114. ↑  Deutsche Welle (www.dw.com), Warsaw: Tens of thousands march for gay rights | DW | 09.06.2019, DW.COM (באנגלית)
115. ↑  "Poland hosts landmark European gay pride". *BBC News* (באנגלית בריטית). 2010-07-17. נבדק ב-2021-06-08.
116. ↑  Redakcja, I Marsz Równości w Częstochowie. Były próby jego zablokowania. Interweniowała policja ZDJĘCIA, Kłobuck Nasze Miasto, ‏2018-07-08 (בפולנית)
117. ↑  Police fire tear gas and arrest dozens of far-right protesters attempting to disrupt LGBT+ march, The Independent, ‏2019-10-06 (באנגלית)
118. ↑  Married couple sentenced for a year in prison for bringing explosives to Equality March, TVN24 (בפולנית)
119. ↑  Democracy Digest: Clashes Accelerate Over LGBT, Gender and Civil Rights, Balkan Insight, ‏2020-06-19 (באנגלית)
120. ↑  Archbishop claims a ‘rainbow plague’ is afflicting Poland, PinkNews - Gay news, reviews and comment from the world's most read lesbian, gay, bisexual, and trans news service, ‏2019-08-02 (באנגלית)
121. ↑  Santora, Marc; Berendt, Joanna (2019-07-27). "Anti-Gay Brutality in a Polish Town Blamed on Poisonous Propaganda". *The New York Times* (באנגלית אמריקאית). ISSN 0362-4331. נבדק ב-2021-06-08.
122. ↑  Redakcja, Marsz Równości w Katowicach 2018. Ponad tysiąc osób przeszło z pl. Sejmu Śląskiego na pl. Grunwaldzki: głośno, kolorowo i pokojowo ZDJĘCIA, Dziennik Zachodni, ‏2018-09-10 (בפולנית)
123. ↑  Bartosz Wojsa, Marsz Równości w Katowicach "Mniej złości, więcej miłości" z protestem i kontrmanifestacją 7.9.2019, Dziennik Zachodni, ‏2019-09-07 (בפולנית)
124. ↑  Wyborcza.pl, lodz.wyborcza.pl
125. ↑  Damon Embling, Poland's liberals push back against the conservative establishment, euronews, ‏2019-04-26 (באנגלית)
126. ↑  Redakcja, Trójmiejski Marsz Równości bez incydentów. "Miłość może tylko łączyć", Gdynia Nasze Miasto, ‏2019-05-25 (בפולנית)
127. ↑  "HUDOC - European Court of Human Rights". *ECHR* (באנגלית). ECHR. נבדק ב-21 ביולי 2022. `{{cite web}}`:  (עזרה)

| **זכויות להט"ב** |
| --- |
| מעמד חברתי וחוקי | איחוד אזרחי • אימוץ משותף על ידי זוגות חד-מיניים • אימוץ חורג בקרב זוגות חד-מיניים • הורות להט"בית • התנגדות לזכויות להט"ב • טיפול המרה • טרנסג'נדריות ואינטרסקסואליות בספורט • נישואים חד-מיניים (מעמד משפטי) • צנזורה על נושאי להט"ב • שוויון הגירה • שינוי מגדר • שירות צבאי • תרומת דם • הומופוביה ברחבי העולם |  |
| בעולם | 

|  |  |
| --- | --- |
| אוקיאניה | אוסטרליה • איי שלמה • אי הפסחא • אי חג המולד • איי מריאנה הצפוניים • איי מרשל • איי קוקוס • איי קוק • גואם • הוואי • ואליס ופוטונה • ונואטו • טובאלו • טונגה • טוקלאו • מיקרונזיה • נאורו • ניואה • ניו זילנד • סמואה • סמואה האמריקנית • פולניזיה הצרפתית • פיג'י • פיטקרן • פלאו • פפואה גינאה החדשה • קיריבטי • קלדוניה החדשה |
| אירופה | אבחזיה • אולנד • אוסטריה • אוקראינה • אזרבייג'ן • איטליה • אי מאן • איסלנד • איי פארו • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • ג'רזי • גרנזי • גרמניה • דנמרק • הולנד • הונגריה • הממלכה המאוחדת • טורקיה • טרנסניסטריה • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סבאלברד • סלובניה • סלובקיה • ספרד • סרביה • סן מרינו • פולין • פורטוגל • פינלנד • צ'כיה • צרפת • קוסובו • קרואטיה • קזחסטן • קפריסין • קריית הוותיקן • קפריסין הצפונית • רומניה • רוסיה • שוודיה • שווייץ |
| אמריקה | אורוגוואי • איי בהאמה • איי ג'ורג'יה הדרומית ואיי סנדוויץ' הדרומים • איי הבתולה הבריטיים • איי טרקס וקייקוס • איי פוקלנד • אנגווילה • אנטיגואה וברבודה • איי קיימן • ארגנטינה • איי הבתולה של ארצות הברית • אל סלוודור • ארובה • ארצות הברית • אקוודור • בוליביה • בונייר • בליז • ברבדוס • ברזיל • ברמודה • גואטמלה • גוואדלופ • גיאנה • גיאנה הצרפתית • ג'מייקה • גרינלנד • גרנדה • דומיניקה • האיטי • האיים הקטנים המרוחקים של ארצות הברית • הונדורס • הרפובליקה הדומיניקנית • וונצואלה • טרינידד וטובגו • מונטסראט • מקסיקו • מרטיניק • ניקרגואה • סאבא • סורינאם • סנט אוסטטיוס • סנט וינסנט והגרנדינים • סנט לוסיה • סנט מארטן • סנט קיטס ונוויס • סן ברתלמי • סן מרטן • סן-פייר ומיקלון • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קוראסאו • קנדה |
| אסיה | אבחזיה • אוזבקיסטן • אזרבייג'ן • איחוד האמירויות הערביות • אינדונזיה • איראן • אפגניסטן • אקרוטירי ודקליה • ארמניה • בהוטן • בחריין • בנגלדש • ברוניי • גאורגיה • האיים המלדיביים • הודו • הונג קונג • הפיליפינים • הרשות הפלסטינית • וייטנאם • טאיוואן • טג'יקיסטן • טורקיה • טורקמניסטן • טיבט • יפן • ירדן • ישראל • כווית • לאוס • לבנון • מונגוליה • מזרח טימור • מיאנמר • מלזיה • מקאו • נפאל • סוריה • סין • סינגפור • סרי לנקה • עומאן • עיראק • ערב הסעודית • פקיסטן • צ'צ'ניה • קוריאה הדרומית • קוריאה הצפונית • קירגיזסטן • קזחסטן • קטר • קמבודיה • קפריסין • קפריסין הצפונית • רוסיה • תאילנד • תימן |
| אפריקה | אוגנדה • אלג'יריה • אנגולה • אסוואטיני • אריתריאה • אתיופיה • בנין • בוטסואנה • בורונדי • בורקינה פאסו • גאנה • גבון • ג'יבוטי • גמביה • גינאה • גינאה ביסאו • גינאה המשוונית • דרום אפריקה • דרום סודאן • האיים הקנריים • הארצות הדרומיות והאנטארקטיות של צרפת • הטריטוריה הבריטית באוקיינוס ההודי • הרפובליקה הדמוקרטית של קונגו • הרפובליקה המרכז-אפריקאית • הרפובליקה של קונגו • זימבבואה • זמביה • חוף השנהב • טוגו • טנזניה • כף ורדה • לוב • ליבריה • לסוטו • מאוריטניה • מאוריציוס • מאלי • מדגסקר • מדיירה • מיוט • מוזמביק • מלאווי • מלייה • מצרים • מרוקו • ניגריה • ניז'ר • נמיביה • סאוטה • סאו טומה ופרינסיפה • סודאן • סומליה • סומלילנד • סיירה לאון • סיישל • סנגל • סנט הלנה, אסנשן וטריסטן דה קונה • צ'אד • קומורו • קמרון • קניה • ראוניון • רואנדה • רפובליקת סהרה הערבית הדמוקרטית • תוניסיה |
| אחר | הצהרת האו"ם בדבר נטייה מינית וזהות מגדרית • זכויות להט"ב באיחוד האירופי • זכויות להט"ב במדינות ברית המועצות לשעבר • זכויות להט"ב במזרח התיכון • זכויות להט"ב בחבר העמים הבריטי |

 |
| יחס הדת ללהט"ב | אסלאם • הדת הבהאית • הומוסקסואליות ודת • הלכה • טרנסג'נדריות ודת • יהדות • יהדות קונסרבטיבית • נצרות • סיקיזם • תנ"ך |
| לקטגוריה • לפורטל |